১৯৯৯ সালে আমরা প্রচুর আশা এবং স্বপ্ন নিয়ে আমাদের ব্যবসা শুরু করেছিলাম। আমাদের তখন মনে হতো আমরা 'দাপিয়ে বেড়াবো,' এই সংস্থাই হবে 'পরিবর্তনের প্রতীক' এবং 'এই জগতে আমরা নিজেদের চিহ্ন রেখে যাব।' সেইসময় ইন্টারনেটের রমরমা আমাদের এভাবে ভাবতে শিখিয়েছিল। সংবাদমাধ্যম এবং বিনিয়োগকারীরা আমাদের প্রশংসায় ভরিয়ে দিয়েছিলেন। কিন্তু ডট কম-এর ফানুস ফাটতেই ইন্টারনেট সংস্থাগুলি চরম ক্ষতির মুখে পড়ল। শুরুয়াতি সংস্থাগুলিও তাদের প্রতিদ্বন্দীদের সঙ্গে হাত মেলাতে বাধ্য হল, কর্মী ছাঁটাই করে নতুন করে লাভের দিকে মননিবেশ করল। বিনিয়োগের পরিমাণ কমতে শুরু করল। সেই সময় যাঁদের স্টার্ট আপ ছিল তাঁদের ক্ষেত্রে ব্যবসার পাশাপাশি ব্যক্তিগত ক্ষেত্রেও এইসব বিষয়গুলি প্রভাব ফেলছিল। বাস্তবটাকে মেনে নেওয়া কঠিন হয়ে দাঁড়িয়েছিল। আমার টিমের সদস্যদেরকেও পাওয়াই থেকে বেঙ্গালুরুতে সরে যেতে হয়েছিল। সংস্থার সহ-প্রতিষ্ঠাতারা তখন অধিগ্রহণ নিশ্চিত করতে দিনরাত সিলিকন ভ্যালিতে যাতায়াত করছেন। তার উপর অধিগ্রহণকারী সংস্থাটি নিজেও সেই সময় ব্যবসা এবং ম্যানেজমেন্ট উভয় ক্ষেত্রেই পরিবর্তনের মধ্য দিয়ে যাচ্ছিল। তাতে সমস্যা বেড়েছে বই কমেনি।